Diari Oficial de la Generalitat Valenciana


Sumari del DOGV 6450, del 01-02-2011 (2011/866)

RESOLUCIÓ de 30 de desembre de 2010, de la Direcció General d'Energia, per la qual s'atorga autorització administrativa a Red Eléctrica de España, SAU, per a la nova línia elèctrica aèria de transport d'energia elèctrica a 220 kV, doble circuit, ST Bernat-ampliació de la ST Alzira- a ST Catadau i variant de la línia elèctrica a 220 kV ST Catadau-T d'Alzira. Expedient ATLINE/2009/494/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/866


Data del document
:   30-12-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 30 de desembre de 2010, de la Direcció General d'Energia, per la qual s'atorga autorització administrativa a Red Eléctrica de España, SAU, per a la nova línia elèctrica aèria de transport d'energia elèctrica a 220 kV, doble circuit, ST Bernat-ampliació de la ST Alzira- a ST Catadau i variant de la línia elèctrica a 220 kV ST Catadau-T d'Alzira. Expedient ATLINE/2009/494/46. [2011/866]  
Vist l'expedient amb referència ATLINE/2009/494/46 incoat pel Servici Territorial d'Energia de València, a instància de Red Eléctrica de España, SAU, amb domicili als efectes de notificacions en 48956 Erandio, Biscaia, Ribera d'Axpe, 5, relatiu a la sol·licitud sobre autorització administrativa, aprovació de projecte d'execució i declaració, en concret, d'utilitat pública, per a la nova línia elèctrica aèria de transport d'energia elèctrica a 220 kV, doble circuit, ST Bernat-ampliació de la ST Alzira- a ST Catadau i variant de la línia elèctrica a 220 kV ST Catadau-T d'Alzira, en els termes municipals d'Alzira, Guadassuar, l'Alcúdia, Benimodo, Carlet i Catadau, a la província de València.  
A este escrit s'adjunta el projecte tècnic per a l'execució de l'esmentada instal·lació, firmat per tècnic competent i visat pel col·legi oficial corresponent, amb data 13 de gener de 2010.  
Vist que, d'acord amb el que establix l'article 3.3., apartat c, de la Llei 54/1997, de 27 de novembre, del Sector Elèctric, després de la nova redacció donada per la Llei 17/2007, de 4 de juliol, en relació amb el que disposa l'article 36.3 de l'esmentada llei, va ser sol·licitat per esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç l'informe pertinent a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 5 de març de 2010, consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, i vist el document de Planificació dels Sectors d'Electricitat i Gas 2008-2016, aprovat per Acord del Consell de Ministres de 30 de maig de 2008.  
Vist que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, en l'article 9 del Reial Decret Legislatiu 1/2008, d'11 de gener, pel qual s'aprova el Text Refós de la Llei d'Avaluació Ambiental; en el Decret 162/1990, de 15 d'octubre, pel qual s'aprova el Reglament d'Impacte Ambiental modificat pel Decret 32/2006, de 10 de març, i en el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, i s'ha publicat en el Diari de la Comunitat Valenciana, del dia 8 de març de 2010, en el Butlletí Oficial de la Província de València, de 10 de març de 2010, i en el diari ABC de 17 de març de 2010.  
Igualment es va exposar en el tauler d'anuncis dels ajuntaments afectats per la instal·lació, sense que conste en l'expedient la justificació corresponent a l'edicte emplenat per l'Ajuntament de Catadau, a pesar de la reiteració efectuada pel Servici Territorial.  
D'acord amb la documentació que hi ha en l'expedient, han sigut presentats els escrits d'al·legacions següents:  
1. Ferran Gregori i Ferrer, en nom de La Unió de Llauradors i Ramaders, manifesta: 1. Que l'impacte visual de la instal·lació actuarà negativament sobre el desenvolupament turístic de la zona pels efectes perjudicials sobre el paisatge. 2. Que els interessos dels agricultors afectats es veuran perjudicats durant la construcció de la instal·lació i després amb la implantació, per la qual cosa sol·licita que es tinguen en compte els drets i perjuís realment afectats en la valoració que es produïsca arribat el cas, i sol·licita que no s'atorgue l'autorització sol·licitada. 3. Subsidiàriament, se sol·liciten i es determinen una sèrie de mesures i recomanacions per a l'execució, relacionades amb la tipologia de la línia (s'hauria de soterrar per a minimitzar l'impacte visual), amb el traçat (sempre que siga possible haurà de transcórrer per vials públics) i en particular, amb els drets adquirits i que pogueren veure's alterats amb la seua construcció.  
2. Consuelo Añó Perol, propietària de la parcel·la cadastral núm. 19 del polígon núm. 9 de Carlet, manifesta: 1. Que el perjuí ocasionat realment per a la persona al·legadora durant la construcció de la instal·lació i després amb la implantació, s'haurà de tindre en compte a l'efecte de la seua valoració. 2. Que la ubicació del suport núm. T34 en la seua parcel·la suposa un afecció que li provocarà els perjuís següents: l'ocupació temporal suposarà arrancar una gran part de l'arbratge i per a homogeneïtzar la plantació haurà d'arrancar la resta, qüestió que haurà de ser tinguda en compte en la valoració; L'exagerada ocupació temporal (1600 m²), així com la servitud de pas, es deu a la ubicació del suport T34 en el costat oposat al camí d'accés a la finca. Es minimitzaria si s'eliminara la torre o se situara al costat del camí d'accés.  
3. María Roig Puchol, propietària de la parcel·la 107 del polígon 19 de Guadassuar, manifesta en síntesi: 1. Que és propietària per herència, i sol·licita que es corregisca la relació de béns i drets afectats en la qual consta el pare adoptiu, el Sr. Ismael Arnandis Serrano. 2. Que manifesta la seua disconformitat amb l'actuació i sol·licita que la línia no afecte la seua parcel·la, perquè es troba en explotació, i sol·licita, a més, el canvi d'ubicació del pal elèctric fora d'esta. 3. Que si bé es troba exposat el públic l'Estudi d'Integració Paisatgística, no té coneixement que s'haja tramitat el Pla de Participació Pública.  
4. Vicente Sais Gimeno i Vicente Sais Colomina, per mitjà d'escrits independents, com a propietaris de les parcel·les 23 i 24, respectivament, del polígon 35 de Guadassuar, manifesten la seua disconformitat amb l'actuació i sol·liciten que la línia no afecte la seua parcel·la, perquè es troba en explotació, i sol·liciten a més el canvi d'ubicació del pal elèctric fora d'esta. 2. Que si bé es troba exposat el públic l'Estudi d'Integració Paisatgística, no tenen coneixement que s'haja tramitat el Pla de Participació Pública.  
Comunicats els escrits esmentats a l'empresa sol·licitant, manifesta:  
- Quant a l'al·legació 1a: Red Eléctrica de España, SAU, manifesta que el projecte té tots els requisits legalment exigibles, així com l'Estudi d'Impacte Ambiental, entre estos, que este últim s'ha desenvolupat incloent tots els aspectes arreplegats i indicats per l'òrgan ambiental com a resultat del procediment establit en Reial Decret 1/2008 de consultes prèvies. Que l'impacte visual ha sigut analitzat en l'Estudi d'Integració Paisatgística que s'adjunta a l'Estudi d'Impacte Ambiental i majoritàriament és de caràcter lleu, tant durant la fase de construcció, com durant l'explotació. Que els camins que s'utilitzaran en la fase de construcció seran públics i que no dificultaran el normal desenvolupament de les activitats agrícoles, i s'adoptaran una sèrie de mesures preventives la finalitat de les quals és minimitzar els efectes derivats del trànsit de maquinària, incloses en el Pla de Vigilància Ambiental que arreplegarà, a més, les indicacions de la Declaració d'Impacte Ambiental. A continuació i respecte de les recomanacions de l'expositiu tercer, la majoria d'estes manifesta que estan previstes com a mesures correctores en l'Estudi d'Impacte Ambiental. Finalment, per al cas concret de la sol·licitud de soterrament, indica que el sistema elèctric queda previst en la planificació energètica després d'un procés d'avaluació ambiental estratègica en el qual són consultades les comunitats autònomes, i implantar una línia soterrada suposaria la modificació d'este, a més d'ocasionar canvis en el conjunt de la xarxa, perquè afecten la funcionalitat, la flexibilitat i la qualitat del sistema en la zona on s'implanten, ja que estes tenen unes limitacions que reduïxen els nivells de seguretat i disponibilitat de la xarxa de transport.  
- Quant a l'al·legació 2a, assenyala Red Eléctrica que el projecte té tots els requisits legalment exigibles, així com l'Estudi d'Impacte Ambiental, entre estos, que este últim s'ha desenvolupat incloent tots els aspectes arreplegats i indicats per l'òrgan ambiental com a resultat del procediment establit en Reial Decret 1/2008 de consultes prèvies. D'altra banda, indica que els camins que s'utilitzaran en la fase de construcció seran públics i que no dificultaran el normal desenvolupament de les activitats agrícoles, i s'adoptaran una sèrie de mesures preventives la finalitat de les quals és minimitzar els efectes derivats del trànsit de maquinària, incloses en el Pla de Vigilància Ambiental que arreplegarà, a més, les indicacions de la Declaració d'Impacte Ambiental. Exposa igualment que el projecte i traçat de la línia s'ajusta a la legislació vigent i respecte del plantejament de la persona al·legadora referit al canvi d'ubicació del suport núm. T34, manifesta que esta torre, concretament, és un angle d'amarrament, necessària per a les sèries 11 i 12 que van des del suport núm. T32 al suport núm. T36, la qual cosa significa que la seua eliminació o canvi de situació suposa, intrínsecament, canvi en les afeccions dels propietaris compresos entre eixos suports.  
- Respecte a les al·legacions 3 i 4, indica que les dades errònies en la relació de béns i drets afectats han sigut obtinguts de la Direcció General del Cadastre, per la qual cosa se suposen correctes, i indica no obstant això que es depuraran les dades esmentades a fi que no continguen errors en el moment d'iniciar la fase d'expropiació. D'altra banda, assenyala Red Eléctrica que el projecte té tots els requisits legalment exigibles, així com l'Estudi d'Impacte Ambiental, entre estos, que este últim s'ha desenvolupat incloent tots els aspectes arreplegats i indicats per l'òrgan ambiental com a resultat del procediment establit en Reial Decret 1/2008 de consultes prèvies, en el tràmit del qual i per mitjà de document inicial s'ha posat en coneixement dels interessats (període entre el 13.05.2008 i 04.09.2008) la informació preliminar a la possible afecció paisatgística de la instal·lació. Indica igualment que el projecte i traçat de la línia s'ajusta a la legislació vigent, a més d'estar previst en la planificació energètica després d'un procés d'avaluació ambiental estratègica en el qual són consultades les comunitats autònomes.  
Vist que, de conformitat amb el que establix l'article 9 del Reial Decret Legislatiu 1/2008, d'11 de gener, s'ha emés consulta a les administracions públiques afectades per a la definició de l'amplitud i del nivell de detall de l'Estudi d'Impacte Ambiental.  
Vist que, d'acord amb el mencionat Decret 88/2005, es va comunicar als ajuntaments afectats la separata del projecte de la instal·lació sol·licitada perquè afecta béns, instal·lacions, obres o servicis, centres o zones dependents d'eixe organisme, a fi que donen la conformitat o mostren l'oposició, i simultàniament es va traslladar a estos i d'acord amb l'article 75 de la Llei 16/2003, de 17 de desembre, i en l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar un informe sobre l'adaptació del projecte al planejament urbanístic que siga aplicable.  
No consta en l'expedient la resposta a l'informe sol·licitat als ajuntaments de Benimodo i Catadau, a pesar de la reiteració efectuada pel Servici Territorial d'Energia.  
Quant als remesos per la resta dels ajuntaments afectats, s'indica el següent:  
- Per part de l'Ajuntament d'Alzira s'indica en la seua contestació que la instal·lació és compatible amb el vigent Pla General d'Ordenació.  
- Quant al remés per l'Ajuntament de Guadassuar, es considera que es poden executar les instal·lacions segons indica el corresponent projecte d'execució, condicionat a l'obtenció de les autoritzacions que s'indiquen, en especial, aquelles referents a impacte ambiental i sòl no urbanitzable.  
- Respecte al remés per l'Ajuntament de l'Alcúdia, l'informe manifesta que la informació referida al terme de l'Alcúdia és correcta i es correspon amb l'ordenació del Pla General d'Ordenació Urbana aprovat el 30 de juliol de 2002. Continua indicant que de les tres alternatives de traçat previstes, la tercera és la més desfavorable per al municipi, i seria la primera la de menor incidència sobre sòls urbans i urbanitzables. Que l'opció triada, la segona, presenta una incidència mínima en sòl urbà i urbanitzable del nucli urbà de l'Alcúdia, però passa a una distància de 600 metres del nucli urbà residencial de Montortal, que és un assentament històric d'habitatges permanent amb la presència de 150 habitants censats, per la qual cosa seria convenient tornar a estudiar eixe tram del traçat per a allunyar-lo d'este.   
- Finalment, pel que fa al que ha remés l'Ajuntament de Carlet, s'indica en l'informe una relació de finques del seu terme municipal que en la relació de béns i drets afectats que s'adjunta a la informació pública contenen algun error de titularitat o naturalesa, i manifesta que atés que es troba en un zona eminentment agrícola és important que es respecten les mesures previstes per a la col·locació manual del cable pilot i que es realitzen les restauracions adequades, tant en sòl, com en vegetació i infraestructures.  
Els mencionats informes contestats li van ser remesos a l'empresa sol·licitant, que va manifestar la seua conformitat amb els dels ajuntaments d'Alzira, Guadassuar i Carlet, i va assenyalar respecte a este últim i quant a les dades errònies de la relació de béns i drets afectats, que han sigut obtinguts de la Direcció General del Cadastre, per la qual cosa se suposen correctes, i indica que, no obstant això, es depuraran les referides dades a fi que no continguen errors en el moment d'iniciar la fase d'expropiació.  
- Quant a les manifestacions de l'Ajuntament de l'Alcúdia, indica Red Eléctrica de España, SAU, el següent: 1. Que les discussions sobre el traçat de la línia ja van ser ventilades en la fase de consultes prèvies, però que, en tot cas, com s'arreplega en l'informe, l'alternativa triada presenta una incidència mínima en el sòl urbà del nucli urbà i es manté a 600 metres del residencial de Montortal, i es complixen àmpliament les distàncies mínimes exigides en la legislació elèctrica, i afegix que qualsevol variació en el traçat afectaria el tràmit de consultes prèvies i l'elaboració de l'Estudi d'Impacte Ambiental. Que així mateix, s'ha complit el procediment d'avaluació ambiental arreplegat en la legislació vigent i que durant la fase de consultes a les administracions públiques afectades van ser analitzades les alternatives proposades i les al·legacions efectuades, per a finalment, emetre el corresponent informe per l'òrgan ambiental competent, en el qual determina textualment que: «El corredor B pareix el que més fàcilment permet sortejar les construccions i la resta de condicions de la línia enfront del corredor A, més pròxim este últim a edificacions, jaciments catalogats, i en paral·lel amb una altra línia existent. El corredor C pareix sortejar totes les condicions, encara que presenta una major longitud i creua un xicotet tram de sòl forestal associat al llit del riu Magre i forest d'utilitat pública, per la qual cosa la Secció Forestal desaconsella esta opció; d'altra banda, segons cita l'informe de l'Ajuntament de l'Alcúdia, pareix incompatible amb les previsions del PGOU. El tram final (corredor D), considerant les característiques de l'entorn, pareix una solució factible.» 2. Que quant a la ubicació de les instal·lacions elèctriques sobre sòl urbà, és d'aplicació a este supòsit el Nou Reglament sobre Condicions Tècniques i de Seguretat i Instruccions Tècniques Complementàries que arreplega expressament en l'article 5.12.2 que es podran autoritzar les connexions aèries en les zones de reserva urbana en municipis amb PGOU aprovat.  
Traslladada la contestació de l'empresa peticionària a l'Ajuntament de l'Alcúdia, a l'efecte de manifestar la seua conformitat o inconvenients amb este, no consta en l'expedient presentació de cap manifestació en el sentit indicat.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les oportunes condicions, concretament als següents:  
- Administrador d'Infraestructures Ferroviàries (ADIF), que va tornar la documentació remesa per no ser de la seua competència, indicant que l'encreuament sol·licitat del ferrocarril de Villanueva, PK 60+564 no correspon a cap línia gestionada per ADIF, sinó a la línia 1 de Ferrocarrils de la Generalitat Valenciana (FGV).  
- Ferrocarrils de la Generalitat Valenciana (FGV), manifesta en l'informe sobre l'encreuament amb la línia 1 Bétera-Villlanueva de Castellón, en el PK 60/570, que no té cap inconvenient perquè es puga efectuar la instal·lació, i dóna la conformitat per a l'autorització administrativa i indica les condicions que afecten esta.  
- Iberdrola Distribución Eléctrica, SAU, indica la conformitat amb la instal·lació respecte de l'afecció a les línies de 132 kV i mitjana tensió, sempre que es complisquen les distàncies reglamentàries i s'execute d'acord amb allò que s'ha reflectit en els plànols.  
- Telefónica de España, SAU, manifesta no oposar cap inconvenient a l'execució dels treballs, amb les condicions genèriques que conté l'escrit esmentat.  
- Conselleria d'Infraestructures i Transport. Servici Territorial de Carreteres, remet un ofici per mitjà del qual comuniquen que la instal·lació no afecta carreteres de la seua competència.  
- Confederació Hidrogràfica del Xúquer, remet un informe en què s'autoritzen els encreuaments sobre els llits públics que s'hi assenyalen i amb les condicions particulars i generals que conté, i determina que els suports, en tot moment, estaran fora dels terrenys del domini públic hidràulic, i s'ha de respectar la zona de servitud legal de 5 metres.  
- Séquia Reial del Xúquer, manifesta en l'informe que no s'observa de la documentació que els suports de la instal·lació afecten els llits de la Comunitat, i determina les condicions generals i particulars que conté l'informe.  
- Enagas, SA, manifesta en l'informe que de la documentació remesa es desprén que no s'han d'esperar influències elèctriques significatives sobre el gasoducte, sempre que es complisquen les distàncies projectades, i indica els requeriments generals de compliment obligatori per a aquelles obres que es realitzen als voltants del gasoducte.  
- Ministeri de Foment. Demarcació de Carreteres de l'Estat a la Comunitat Valenciana, sobre l'encreuament aeri amb l'autovia A-7, PK 869+300 als termes municipals de Guadassuar i l'Alcúdia, emet informe en sentit favorable a la documentació que s'hi adjunta.  
No consta en l'expedient resposta a l'informe sol·licitat pel Servici Territorial d'Energia al Servici Territorial d'Ordenació del Territori de la Conselleria de Medi Ambient, Aigua, Urbanisme i Habitatge, a pesar de la reiteració de la sol·licitud efectuada.  
Vist que les condicions presentades pels organismes referits van ser remeses a l'empresa peticionària, i que esta ha manifestat la acceptació i la conformitat amb estes.  
Atés que, amb data 14 d'octubre de 2010, la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar Declaració d'Impacte Ambiental en què estima favorable, només als efectes ambientals i sense perjuí de l'obtenció prèvia de les autoritzacions sectorials que els siga d'aplicació, el projecte de línia elèctrica a 220 kV entre la ST Bernat (ampliació de la ST Alzira) i la ST Catadau, el qual inclou l'adaptació de dos línies elèctriques existents (modificacions necessàries per a executar el projecte), promogut per Red Eléctrica de España, SAU, als termes municipals d'Alzira, Guadassuar, l'Alcúdia, Benimodo, Carlet i Catadau, sempre que este es desenvolupe amb les previsions del projecte, l'Estudi d'Impacte Ambiental i la resta de documentació que hi ha en l'expedient, i establix a continuació les condicions específiques que es donen per reproduïts íntegrament.  
Vist que, d'acord amb la sol·licitud i el projecte d'execució presentats, la finalitat que es perseguix amb la instal·lació sol·licitada és la connexió de les subestacions transformadores, situades a Catadau i Alzira, a fi que, per part del gestor del sistema, puga mallar-se la xarxa de transport elèctric existent i servir de suport a la xarxa de distribució per a així contribuir a la demanda elèctrica sol·licitada en els municipis d'esta zona geogràfica i el seu entorn.  
Vist que el projecte presenta un traçat plenament concretat, té entre la seua documentació els plànols pertinents a l'escala adequada, està prou detallat i conté una relació concreta i individualitzada dels béns i drets afectats.  
Vist que el Servici Territorial d'Energia de València, encarregat de la instrucció de l'expedient, ha emés un informe favorable sobre la sol·licitud.  
Atés que el projecte té una definició i una concreció de les característiques tècniques i de traçat que garantixen la major seguretat i la millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.  
Atés que de la documentació aportada es justifica el disseny i la construcció de tots els elements de la instal·lació elèctrica sol·licitada, l'adaptació del seu traçat, tant com siga possible, als plans urbanístics aprovats pels ajuntaments afectats, la impossibilitat per qüestions tècniques, mediambientals o constructives de les alternatives proposades, l'acceptació de les condicions imposades pels organismes afectats i finalment, la compatibilitat, quan això ha sigut possible, amb els aspectes tècnics i econòmics respecte de la ubicació i traçat idoni de les noves instal·lacions de la línia elèctrica, amb els drets particulars.  
Atés que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que d'acord amb el que establix l'article 3.3.c) de la Llei 54/1997, modificada per la Llei 17/2007 de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a l'empresa Red Eléctrica de España, SA, la nova línia elèctrica aèria de transport d'energia elèctrica a 220 kV, doble circuit, ST Bernat-ampliació de la ST Alzira- a ST Catadau i variant de la línia elèctrica a 220 kV ST Catadau-T d'Alzira, als termes municipals d'Alzira, Guadassuar, l'Alcúdia, Benimodo, Carlet i Catadau, a la província de València, i les característiques principals de la qual són les següents:  
- Tensió nominal: 220 kV (1a categoria).  
- Potència màxima que s'ha de transportar: 894 MVA per circuit.  
- Nombre de circuits: dos. En la variant de la línia elèctrica a 220 kV ST Catadau-T d'Alzira, un circuit.  
- Nombre de conductors per fase: dos.  
- Tipologia constructiva: aèria.  
1) Línia aèria d'alta tensió a 220 kV ST Bernat-ampliació de la ST Alzira- a ST Catadau.  
· Origen de la línia: pòrtic de la ST Bernat que arriba, per mitjà de longitud d'obertura destesada, al suport T1 (situat en les seues proximitats).  
· Final de la línia: suport T50 (situat en les proximitats de la ST Catadau), per mitjà de longitud d'obertura destesada, fins al pòrtic de la ST Catadau.  
Conductors: són del tipus Còndor AW, la secció total del qual és de 454'50 mm².  
Cable de terra: s'instal·larà un cable de terra en tota la longitud, del tipus 7N7AWG, amb secció total de 73'87 mm².  
Cable òptic: disposa d'un cable òptic OPGW del tipus I17 kA, de secció 119 mm².  
Aïllament: els aïlladors que cal utilitzar són de material compòsit, del tipus 11, la longitud total dels quals és de 2500 mm.  
Les cadenes de suspensió senzilla estan constituïdes per un bastó de material compòsit, i les d'amarrament horitzontals estan formades per dos bastons en paral·lel.  
Suports: estan constituïts per torres metàl·liques de gelosia. Se significa, a continuació, els distints tipus usats, del total de cinquanta suports nous que cal instal·lar. Són estos: Tipus Drago 1000-1600 armats H51 i H52\* (doble banya); Tipus Tejo 4000-6000 armats H52 (doble banya); Tipus Tejo 6000 H52 (doble banya) + 3 travessers rectes; i tipus MAP70 H52 (doble banya).  
Fonamentació: formada per quatre massissos de formigó en massa, en forma de «pota d'elefant» u per cada pota, calculats d'acord amb el tipus de terreny on s'implanten.  
Connexió a terra: s'instal·len sobre la base d'anelles tancades d'acer descarburat.  
D'acord amb el projecte, els números de sèrie i la identificació dels suports corresponents a la línia elèctrica ST Bernat-ampliació de la ST Alzira- a ST Catadau són els següents:  
  
- Longitud: 15.475'06 ml.  
2) Variant de la línia aèria d'alta tensió a 220 kV ST Catadau-T d'Alzira.  
· Origen de la línia: suport T30B (existent), en les proximitats de la ST Catadau.  
· Final de la línia: suport T31 (nou), en les proximitats de la ST Catadau que substituïx el suport núm. 31(existent), que es desmunta.  
Conductor: és del tipus HEN, la secció total del qual és de 298'1 mm².  
Cable de terra: s'instal·la un cable de terra en la seua longitud, del tipus Acer-70 (existent), i la secció total de 67'3 mm².  
Aïllament: els aïlladors que cal utilitzar són de material compòsit, del tipus 11, la longitud total dels quals és de 2.500 mm.  
Les cadenes de suspensió senzilla estan constituïdes per un bastó de material compòsit, i les d'amarrament horitzontals estan formades per dos bastons en paral·lel.  
Suport: s'instal·la un suport tipus Drago 3200 F51, amb armat H51, donada la seua actuació com a final de línia.  
Fonamentació: formada per quatre massissos de formigó en massa, en forma de «pota d'elefant» un per cada pota, calculats d'acord amb el tipus de terreny on s'implanta.  
Connexió de terra: s'instal·len sobre la base d'anelles tancades d'acer descarburat.  
Longitud del buit: 284'55 ml (inclòs el buit destesat al pòrtic de la subestació).  
Termes municipals afectats: Carlet i Catadau  
- Pressupost total: 5.461.643 euros.  
Segon  
Aprovar el projecte d'execució referit a la instal·lació autoritzada en el punt primer de la present resolució, firmat per tècnic competent i visat en el col·legi oficial corresponent amb data 13 de gener de 2010, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de l'obra serà de dotze mesos, comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, abans de l'acabament del termini esmentat, Red Eléctrica de España, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.  
3. Per a la posada en servici i manteniment de línies, el titular de la present autorització administrativa haurà de complir tots els requisits de presentació i elaboració que determina l'article 20 del Reial Decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09.  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.  
5. La present resolució s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació de territori i al medi ambient. Així mateix, Red Eléctrica de España, SAU, haurà d'adoptar les mesures i actuacions necessàries per a fer complir el contingut de la Resolució de 14 d'octubre de 2010, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per la qual es formula Declaració d'Impacte Ambiental de la instal·lació elèctrica autoritzada, així com de les condicions mediambientals que esta conté.  
Tercer  
Declarar, en concret, la utilitat pública de la instal·lació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos a l'efecte de l'article 52 de la Llei d'Expropiació Forçosa, i es concreten en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 de desembre de 2010.- El director general d'Energia: Antonio Cejalvo Lapeña.  
Relació de béns i drets afectats de la línia elèctrica a 220 kV ST Bernat-ampliació de la ST Alzira- a ST Catadau i variant de la línia elèctrica a 220 kV ST Catadau-terme d'Alzira  
  
\* \* \* \* \* \* \* \* \* \* \* \* \*  
Relación de bienes y derechos afectados de la línea eléctrica a 220 kV ST Bernat-ampliación de la ST Alzira- a ST Catadau y variante de la línea eléctrica a 220 kV ST Catadau-término de Alzira  
